Tirsdag aften forsvandt en 14-årig pige fra den institution på Mors, som hun var anbragt på. Lokalpolitiet Thisted har sigtet pigens forældre for at have bortført hende. - Forældrene er fra den sydlige del af Aalborg, hvor pigen er blevet tvangsfjernet fra, fortæller vicepolitikommissær Andreas Søgaard fra Thisted. Forældrene blev løsladt torsdag, men de er stadig sigtet for overtrædelse af straffelovens paragraf 215. De nægter sig skyldige. Den 14-årige pige er stadig efterlyst.

Opsummering:
Forældre er mistænkt for at have bortført deres datter fra institution på Mors.